Lav et referat af nedenstående tekst:

Tekst:
På Nordre Havn i Nørresundby kan Marianne Villadsen, ejeren af Interiør i den gamle Trip-Trap-bygning, bare se til, mens der bygges tæt og klos op af hendes livsværk. Mens lejlighedskomplekserne hastigt bliver til virkelighed, så bliver kunderne væk fra Interiør. Ejeren føler sig totalt klemt inde og truet på sit og mandens levebrød. Marianne Villadsen mener, at kommunen er medskyldig og også har været for hurtig til at presse de store byggeprojekter igennem - uden at der er blevet taget hensyn til hendes forretning. Hun ligger i vejen - både for entreprenørens byggeri og for kommunens ønske om 100 ungdomsboliger -Jeg oplever kommunen som en grisk bygherre, og de burde være min, borgerens, hjælper. For få uger siden hev kommunen en gammel byggetilladelse frem. Tilladelsen til ombygning af en lagerhal udløb i 2013, uden at kommunen har reageret - før nu, hvor kommunens jurafolk pludselig kræver ombygningen lovliggjort. -Jeg opfatter det som chikane, for i de samme dage fik jeg brev fra entreprenøren, der pludselig krævede, at jeg skal hegne hele Interiør-grunden ind. Interiørs advokat, Peter Lau Lauritzen, er lige så overrasket -Det virker som tarvelig timing. Kommunen har siddet på hænderne i tre år, og lige pludselig finder de i den fjerneste krog noget, der kan skade min klient eller gøre hende utryg, siger Peter Lau Lauritzen, advokat, Vingaardshus, Aalborg

Referat:
En forretningsdrivende på havnen i Nørresundby er rasende på Aalborg Kommune. Hun mener, at den er med til at ødelægge hendes forretning med massivt byggeri